AlexejDobrolubov/national_council_slovak_2010 huggingface dataset:
19. schôdza NR SR - 9.deň - A. dopoludnia
Dátum: 2024-09-25
Poslanec: Ľupták, Pavel (SNS)
Druh vystúpenia: Vystúpenie s faktickou poznámkou

34. Dve faktické poznámky. Dobre. Pán poslanec Prostredník, ste bývalý kňaz evanjelickej cirkvi augsburského vyznania, ak sa nemýlim, ktorému boli pre jeho liberálne názory, alebo bol odobratý nejaký súhlas vykonávať bohoslužby. Ak sa mýlim, tak ma potom opravte. To, čo tu hovoríte, je veľmi nebezpečné a poviem prečo. Tu pôsobí, áno, množstvo siekt a rôznych skupín a cirkví, ktoré nie sú registrované a veľmi by chceli tú registráciu. A jedna z nich je satanistická cirkev, ktorá pôsobí na východnom Slovensku v Košiciach. Na YouTube sú videá, spoveď, spovede týchto ľudí, ktorí sa vymanili z osídiel satanistickej cirkvi. Táto cirkev u nás ešte nie je registrovaná, samozrejme, ale v Spojených štátoch amerických je registrovaná. Sú tam satanistické krúžky, satanistické škôlky, kde deti od predškolského veku sú indoktrinované touto, to ani neni ideológia, samotným Satanom. Vy ako veriaci človek, predpokladám, keď veríte v Boha, asi veríte aj v toho zlého ducha Satana a ja tak isto. A môže sa stať, že táto liberálna grupa, ktorá je v tomto parlamente, naši ctení kolegovia zo SaS-ky a z Progresívneho Slovenska, za päť, desať, dvadsať rokov tu získajú absolútnu väčšinu. Môže sa to stať? Môže. A oni toto spustia. Sto ľudí, dvesto, päťsto sa zaregistruje a uvoľnia satanistickej cirkvi osídla a potom začnú chodiť po školách, lebo vy hlásate ideológiu rovnosti. Všetci sú si rovní. Aj tí, čo sú psychicky postihnutí, sú si rovní, tí, čo majú, či tí, čo patria na psychiatriu, majú byť rovní s nami normálnymi ľuďmi, lebo ste im dali právo rovnosti. Veľmi falošný je tento návrh zákona a my za to hlasovať nebudeme v Slovenskej národnej strane ani... (Prerušenie vystúpenia časomerom.)
20. schôdza NR SR - 1.deň - A. dopoludnia
Dátum: 2024-09-12
Poslanec: Ľupták, Pavel (SNS)
Druh vystúpenia: Vystúpenie s faktickou poznámkou

34. Ďakujem pekne. Pozorne som si vypočul vystúpenie pána Šimečku, trvalo 18 minút, odôvodnenie návrhu na vás, odvolanie vás ako podpredsedu z Národnej rady Slovenskej republiky má tri strany. Po vašom vystúpení ste zvolili taktiku ´útok je najlepšia obrana´ a k faktom, ktoré predniesol pán Tibor Gašpar, tam neodznela ani veta, ani veta. (Reakcie z pléna.) A ja by som to celé okomentoval iba jednou vetou: Hovoril veľa, nepovedal nič k veci. Ďakujem.
16. schôdza NR SR - 1.deň - B. poludní
Dátum: 2024-07-15
Poslanec: Ľupták, Pavel (SNS)
Druh vystúpenia: Vystúpenie s faktickou poznámkou

47. Vo vystúpení pani Jurík sa stále skloňovali tri veci: európske finančné záujmy, európske peniaze a Európska prokuratúra, ktorá musí tieto peniaze a finančné záujmy kontrolovať. Ja by som to trošku upresnil. Európska únia nemá žiadne peniaze. Má tri balíky peňazí, ktoré prerozdeľuje. Prvým sú eurofondy. To sú peniaze, ktoré, na ktoré sa skladajú členské krajiny, to určite viete. Druhým balíkom je tzv. plán obnovy. To je obyčajná dlho... nízko úročená pôžička na dlhé roky. A potom je to ešte euroval. To sú peniaze ECB-čky, ktoré, za ktorý, ktoré, ktorými sa sanovali dlhy nezodpovedných krajín a za ktoré ručia krajiny eurozóny. A toto všetko má kontrolovať európsky prokurátor. A pred 32 rokmi bola vyhlásená zvrchovanosť Slovenskej republiky. Ja som mal vtedy 32 rokov a nádejali sme sa spolu s národniarmi, že budeme mať konečne vlastný štát, prijala sa ústava, vyhlásil sa samostatný štát 1. 1. 93. Ani v najčernejšom sne som nemyslel, že sa dožijeme k tomu, že tu budeme mať v parlamente takéto vystúpenia a budeme takto zošroubovaní do nejakého unitárneho štátu. Po tisíc rokoch nejakej poroby sme tu mali chvíľočku pár rokov kvázi – nazvime to – zvrchované Slovensko a vhupli sme ešte do niečoho horšieho, ako bolo Rakúsko-Uhorsko. Takže pokiaľ budú pokračovať tieto tendencie zošroubovať Európsku úniu do jednotného, unitárneho štátu, čo je evidentné, tak to na 100% skončí veľkým rozpadom Európskej únie a veľkou chudobou pre ľudí. Je potrebné sa vrátiť naspäť ku koreňom a to je jednoducho voľné hospodárske spoločenstvo zvrchovaných krajín Európskej únie. Ďakujem pekne.
16. schôdza NR SR - 1.deň - A. dopoludnia
Dátum: 2024-07-15
Poslanec: Ľupták, Pavel (SNS)
Druh vystúpenia: Vystúpenie s faktickou poznámkou

24. Vážená pani poslankyňa Beátka Jurík, len na úvod, kým čosi poviem vážnejšie, tak spomínali ste tu teraz zase, že nejaký útok na, teda deportáciu ukrajinských detí, a dali ste na začiatku schôdze návrh na odsúdenie útoku na nemocnicu na Ukrajine. Vy máte aké informácie o tom, že takéto veci sa dejú, teda že že tieto veci spáchala Ruská federácia? Osobne ste tam boli? Hej, to len ako poznámka na okraj. Ja ako... (Reakcia z pléna.) Prosím? (Reakcia z pléna.) Dobre, to len tak, že tuto sa ideme o niečom hlasovať, čo jednoducho neni overené. A to, čo napíšu naše mainstreamové médiá, tak tým tak neverím ani správu o počasí, len toľko. Ale teda poďme vo vašom príspevku. Je úplne štandardný, ktorý ste mali, a opakovali ste tu stále: finančné záujmy Európskej únie, vznikajú hospodárske škody, my sme babráci a vy ste tí géniovia, ktorí ste to všetko vedeli a ste to hovorili. A v tomto duchu budú určite všetky diskusné príspevky. Ale dovoľte mi malú poznámku. V sobotu sme si pripomenuli celoslovenskými oslavami v Starej Bystrici zvrchovanosti, vyhlásenie zvrchovanosti Slovenskej republiky z roku 1992, konkrétne 17. júla. Pozvánku dostali všetci opoziční poslanci. (Nesúhlasná reakcia pléna.) Nebol tam ani jeden. Hej? (Nesúhlasná reakcia pléna.) Mám takú informáciu, že všetci opoziční poslanci dostali pozvánku. Áno. Ale to boli otá... to boli oslavy verejné, neboli že iba na pozván... (Prerušenie vystúpenia časomerom. Smiech v sále.)
12. schôdza NR SR - 12. deň - A. dopoludnia
Dátum: 2024-05-07
Poslanec: Ľupták, Pavel (SNS)
Druh vystúpenia: Vystúpenie s faktickou poznámkou

46. Ja iba, na priamu otázku priama odpoveď. Odpovedal by som tak ako odpovedajú progresívci. No preto, lebo to bola hyperbola . To na to vy odpovedáte, že to je hyperbola, že by niekoho zaškrtil , hej, samozrejme, to nebolo, nebolo myslené, myslené doslova. A ja všetkým takýmto ľuďom ako vy progresívne orientovaným pripomínam text progresívneho študenta z gymnázia, z minulosti, Emila Hodála, kde teda mal nejaký príspevok, a bolo naňho aj podané trestné stíhanie a bolo to označené, že to bola hyperbola, to nebolo myslené vážne . Tak preto pán premiér Fico to takto povedal. Bola to hyperbola. Bodka. Ďakujem pekne.
12. schôdza NR SR - 12. deň - A. dopoludnia
Dátum: 2024-05-07
Poslanec: Ľupták, Pavel (SNS)
Druh vystúpenia: Vystúpenie s faktickou poznámkou

26. Ďakujem pekne. Pani Remišová, dosiahli ste presne to, čo ste chceli. Vznikla tu debata a vytvorila sa platforma na to, aby ste kopali do vládnej koalície, urážali jednotlivcov, a mám pocit, že problémy tohto štátu sú omnoho väčšie, ako sa neustále vracať do minulosti, kto čo kedy komu čo... Ale hovorí sa, že kto si bez viny, nech prvý hodí kameň . A najviac poslancov, teda ktorí vystupujú vulgárne, urážajú, robia tu zmätok v Národnej rade, no tak to sú poslanci z vášho hnutia, konkrétne pán Pročko, pán Matovič. To je čosi strašné a ľudia sa im už vyhýbajú. Ja uznám, že vy sa chováte slušne a nepočul som vás nikdy nejak vulgárne rozprávať, ale mrzí ma, že táto debata, ktorá sa nejak rozvinula aj inými smermi mimo témy, tak v tejto debate bolo spomenuté meno Kajetán Kičura. Každého, kto nevidel zhruba pred mesiacom rozhovor Mimi Šramovej s týmto človekom, tak nech si ho pozrie. Bolo mu ublížené neskutočným spôsobom a bolo by sa mu treba ospravedlniť, a nie ho tu ešte spomínať ako nejakého vagabunda a... a tak ďalej. Takže len toľko z mojej strany.
12. schôdza NR SR - 10. deň - A. dopoludnia
Dátum: 2024-05-02
Poslanec: Ľupták, Pavel (SNS)
Druh vystúpenia: Vystúpenie s faktickou poznámkou

30. Ďakujem pekne za slovo. Pozorne sledujem celú tú diskusiu o problematike medveď, nielen teraz, ale ešte aj v minulom volebnom období a som zdesený z toho, že takéto veci sa neriešia. Za bývalého režimu som pracoval ako študent v lese, potom som bol aj profesionálny drevorubač a zdatný turista. Slovensko som prešiel niekoľkokrát, nikdy v živote sme nestretli medveďa, či v Nízkych Tatrách, či vo Veľkej Fatre, či v Malej Fatre či v Rudohorí, toto sa neriešilo. Keď bol niekde nejaký strom napadnutý, napadnutý kôrovcom, tým lykožrútom, tak išiel ten strom dole bez toho, aby sa dávali kolkované žiadosti cez nejaké ochranárske združenia. Jednoducho toto sú normálne veci. Bývam 500 metrov od lesa. A ako keď som spomínal, že toho medveďa sme nevideli, keď som behal po celom Slovensku, tak teraz dva domy nižšie mi behal pred tromi rokmi medveď, tam po záhradách, tam, kde bývam. Ten útok na Kysuciach, čo bol pred týždňom alebo pred desiatimi dňami, tak tam si postavila moja dcéra dom, nový dom, že budú chodiť do lesa a takto tristo metrov tam bol ten útok na toho medveďa. A keď sa stane raz také niečo, že tam zabijú tie malé deti alebo niekde, tak sa môže stať, že niekto zoberie potom osud a zákon do vlastných rúk a tých poslancov alebo tých politikov, ktorí za toto môžu, tak si to s nimi vybaví osobne. O takýchto veciach sa tu nemá mudrovať, že kto je aký odborník a neodborník, ale treba ich urgentne riešiť, lebo tu ide o ľudské životy. Ďakujem.
12. schôdza NR SR - 6.deň - B. popoludní
Dátum: 2024-04-24
Poslanec: Ľupták, Pavel (SNS)
Druh vystúpenia: Vystúpenie s faktickou poznámkou

24. Ďakujem pekne, pán predsedajúci. Ja absolútne chápem ako občan pravicového ekonóma, ak to tak môžem povedať, alebo politika pána Viskupiča. Chápem aj to, že ten dlh, ten deficit, ktorý tu vzniká, treba niekde, odniekadiaľ vziať peniaze, hej? Máme tu dve sociálnodemokratické strany, ktoré väčšinovo zostavili vládu, a ja som len toľko chcel povedať, že ja som bol ten malý podnikateľ, aj kolegyňa tu hovorila, že ktorého sa to dotýkalo. A niekedy v deväťdesiatych, koncom deväťdesiatych rokov som mal také že podnikanie, že obchod s potravinami. A keď prišla Dzurindova tvrdá pravicová vláda, ktorá tak sekla sociálne škrty, znížili sa dôchodky a stúpli ceny, tak ja som na tej tržbe videl, že hlavne tí dôchodcovia, dôchodkyne, vdovy, oni si už nevedeli kúpiť ani maslo na ten chleba, hej? A ja som ešte robil úverovú banku tým ľuďom a dával som týždeň na dlh a tá tržba, tá klesala a stúpala, ako boli podpory v nezamestnanosti, ako boli dôchodky a trhalo mi to srdce. Samozrejme, potom prišli také opatrenia, že aj ja som skrachoval ako podnikateľ, hej, keď sa sem pustili reťazce. Viem, čo to presne znamená. Ale vládnu tu sociálnodemokratické vlády a ja som v tomto s nimi za jedno, aj keď rozumiem pravicovému pohľadu. Musia sa tí silnejší podeliť s tými slabšími. Viete, už tie dôchodkyne chytajú dažďovú vodu, aby splachovali s ňou záchod, ony si už nedovolia tie dve eurá za kubík, hej? A to k tomuto sme dospeli? Hej? To je, to je tragédia a my môžme debatovať aj pri káve, aj na klube a možno prídeme na nejaké riešenia, kde je ten balans medzi týmito dvomi pohľadmi. Len toľko.
12. schôdza NR SR - 6.deň - B. popoludní
Dátum: 2024-04-24
Poslanec: Ľupták, Pavel (SNS)
Druh vystúpenia: Vystúpenie s faktickou poznámkou

18. Ďakujem pekne. Spomínali ste, že pán premiér Fico teda že nám navrhoval také riešenie, však znížme spotrebné dane a tak ďalej, treba povedať, že v akom čase to navrhoval. Navrhoval to v čase prudko rastúcej inflácie, ešte sa nevedelo, kde sa tá inflácia zastaví a jednoducho toto urobilo veľký prievan v peňaženkách firiem, ale aj bežných občanov a hlavne tých, tých najslabších, ktorí sa doteraz z toho ešte nespamätali, hej. Takže, samozrejme, z opozície sa dostal SMER do vlády, aj my niektorí nezávislí poslanci, dobre viete, pán Viskupič, že stojí pred nami úloha vyriešiť tú sekeru, ktorá je neskutočná, a plus máme najvyššie 1,5 mld. tento rok akože konsolidácie verejných financií. Ale mám na vás otázku, že vy tento návrh dávate na základe nejakej analýzy, ktorú ste si ako robili, vypočítali ste si niečo, alebo to len tak ako keby odhadujete? Lebo platí také to staroveké, že nemáte peniaze v štátnej kase, znížte dane, ale ja keď si predstavím mapku Slovenska, keď si predstavím tých občanov, ktorí chodia či už do Poľska, do Maďarska alebo do Rakúska lacnejšie natankovať, tak možno mi vynde, že sa ušetrí, alebo ten príjem do štátneho rozpočtu, že natankujú tu, je možno plus 15 %, ale stále sme 85 % vlastne mínus v príjmoch štátneho rozpočtu, a to je asi zlé číslo. Možno mi pán Kamenický odpovie, či existuje takáto nejaká analýza, keby sa takéto niečo urobilo, aký to bude mať dopad na štátny rozpočet. Takže len toľko z mojej strany.
12. schôdza NR SR - 6.deň - A. dopoludnia
Dátum: 2024-04-24
Poslanec: Ľupták, Pavel (SNS)
Druh vystúpenia: Vystúpenie s faktickou poznámkou

36. Ďakujem pekne. Príspevok pani Kolíkovej bol o tom, pre nezainteresovaného pozorovateľa, ako keby tento zákon išiel zastaviť financovanie mimovládnych organizácií v prvom kroku a v druhom kroku ich úplne zrušiť. To ako snáď nemyslela pani Kolíková vážne. Hej, takýto dojem by to budilo na nejakého nezainteresovaného pozorovateľa. Hej, takže ja už sa k tomu ďalej nebudem vyjadrovať, akurát potom ste prešli na Európsku úniu a potom k tej vašej obľúbenej téme zrušenej Generálnej prokuratúre, aj keď toto nie je téma Európskej únie, ale irituje ma ako človeka, ktorý už má nejaké tie roky odpracované, také tie poznámky, že bez tej Európskej únie by sme neprežili. A ako sme žili tisíc rokov dozadu? Ako sme žili v bývalom režime? (Ruch v sále.) Ako sme žili medzi vojnami, ako sme žili za Rakúska-Uhorska? Hej, to nám tuto stále niekto dával nejaké peniaze? Prečo máme mať takýto nejaký postoj k takýmto veciam? A potom len krátka poznámka k pani Plavákovej, aj keď to je mimo rokovacieho poriadku. Ja skutočne sa nebránim sa stretnúť s vami aj s kolegami v nejakom salóniku tu v Národnej rade a vymeňme si názory, pretože v pléne ozaj sa to takto nedá a budem sa vás pýtať na jednu otázku, ktorá ma už dlhšie trápi. To je to, že mám jedno video z Dúhového Pridu z Nemecka, kde skupinka mužov, polonahých mužov a žien na verejnosti si pchajú umelé penisy do zadku. Či je to podľa vás v poriadku. Ale toto, prosím, odpovedať na tej debate medzi štyrmi-šiestimi očami. Ďakujem.
12. schôdza NR SR - 5.deň - B. popoludní
Dátum: 2024-04-23
Poslanec: Ľupták, Pavel (SNS)
Druh vystúpenia: Vystúpenie s faktickou poznámkou

138. Pani poslankyňa Števulová, sympatická mladá dáma, predniesla veľmi pekne stavaný, štrukturovaný prejav, z rétorického hľadiska oceňujem. A odznela tam jedna informácia, ktorá ma tu s kolegom Ševčíkom, tak trošku pichla, že ste vlastne robili vy 10 rokov v mimovládnej organizácii, už som zabudol v akej a že mala pekne účtovníctvo a všetko bolo prehľadné. A tak sme sa tu zamysleli s Ivanom Ševčíkom, že či ste ešte stihli aj niekde inde pracovať. A vlastne vy ste podľa tohto typický produkt mimovládnej organizácie, ktorá si vychovala človeka a potom ho dala na kandidátku progresívnej strany. A mňa by zaujímalo, keby ste mi aj potom v tej faktickej poznámke na konci aj vy povedali, koľko takýchto ľudí, koľko takýchto produktov z mimovládnych organizácií je vo vašej strane. Koľko percent poslancov bolo už v nejakej mimovládnej organizácii. Takže len toľko. A ešte veľmi krátko sa dotknem druhej veci. Povedali ste, že v tom ´89. sme sa rozhodli budovať demokraciu, že predtým tu demokracia nebola. Opravím! Mali sme tu socialistickú demokraciu. Čiže demokracia s prívlastkom a to slovo, ten prívlastok socialistický dal tomu taký punc totality. A dnes tu vy budujete takzvanú tiež demokraciu s prívlastkom. Liberálnu demokraciu. A ten prívlastok liberálny je, má silný nádych totality. Ja budem rád, keď sa na tom všetci dohodneme, že budeme budovať demokraciu bez prívlastku. Ani kresťanskú, ani liberálnu, ani socialistickú, ani nijakú. Demokraciu, vládu ľudu na základe volených štruktúr občanmi. Ďakujem pekne.
9. schôdza NR SR - 17.deň - B. popoludní
Dátum: 2024-02-28
Poslanec: Ľupták, Pavel (SNS)
Druh vystúpenia: Vystúpenie s faktickou poznámkou

6. Pán kolega z hnutia OĽANO, pán Šipoš, len krátka faktická poznámka. Pätnásť minút vášho vystúpenia ste venovali útočenie do opozície, do koalície, pardon, že nie sme ani demokrati a tak ďalej. A potom ste dve minúty predkladali pozmeňovací návrh. To, že bola obmedzená rozprava, na základe ktorej ste povedali, že nie sme demokrati, však to všetci vedia, aj verejnosť to vie, že to bolo kvôli vašej nezmyselnej obštrukcii. A ani neviete, že koľko bodov ste stratili u bežných ľudí, keď sa tam riešili veci ako niekoľkohodinové nejaké diskusné príspevky s čítaním bodiek, čiarok a úvodzoviek. Takže brzdenie parlamentu, brzdenie legislatívy, toto je vaše nejaké nóvum v tomto parlamente v deviatom volebnom období. A hovorím teda verejnosti, ktorá náhodou pozerá toto, že veď to je kvôli vám. Takže toľko z mojej strany. Ďakujem.
9. schôdza NR SR - 16. deň - A. dopoludnia
Dátum: 2024-02-27
Poslanec: Ľupták, Pavel (SNS)
Druh vystúpenia: Vystúpenie s faktickou poznámkou

245. Raz, dva, tri. (Rečník si overuje funkčnosť mikrofónu.) Vo vystúpení pána Matoviča zaznelo, že medzi rokmi 2013 až 2020 vtedajšie vlády zvýšili príspevky na deti iba o jedno percento a od vlády Igora Matoviča to bolo násobne viac. A z toho vyplývalo, aké tie vlády sú jednoducho asociálne, že nedávajú peniaze deťom. Chcel by som pripomenúť, že v tom zmieňovanom období 2013 až 2020 išla svetová ekonomika na lacných peniazoch, dialo sa kvantitatívne uvoľňovanie v Európe, 80 mld. mesačne do systému. Krajiny eurozóny sa potýkali pomaly s defláciou. V televízii boli iba reklamy na to, berte si úvery, berte si úvery a Európska centrálna banka mala cieľ zvýšiť, zvýšiť infláciu. A keďže vlastne sme mali takmer nulovú infláciu, takže cieľ vlád, aj keď som v tom čase nebol v parlamente, bol čo najviac znížiť deficit verejných financií. Za vlády Igora Matoviča teda nastal taký prievan vo verejných financiách a také zadlženie, takže sa, samozrejme, rozdávalo z dlhu osem alebo deväť miliárd eur. Pripomeniem pánovi Matovičovi, že on deťom a rodinám nič nedal. To všetko bolo z našich daní a na dlh. Len toľko. Ďakujem.
9. schôdza NR SR - 12.deň - B. popoludní
Dátum: 2024-02-20
Poslanec: Ľupták, Pavel (SNS)
Druh vystúpenia: Vystúpenie s faktickou poznámkou

118. Ďakujem pekne. Reagujem teda na predrečníka. Stále sa nemôžem zbaviť, že vy ten zákon myslíte tak zase ako nejakú palicu na koalíciu, a poďme a Fico a zase Mečiar a tak ďalej a tak ďalej. Teoreticky, keby tento zákon bol prijatý, čo nebude, a vysvetlím prečo, tak na to nemáme ani dostatočne dimenzované daňové úrady, aby toto preverovali, to by sa museli nafúknuť minimálne päťkrát. Nie je to technicky realizovateľné. Ja skutočne úprimne som za to, aby ľudia, ktorí, aby sa zamedzilo nelegálnemu získavaniu majetku a kradnutiu. Asi takto. A funguje to tak, že raz to navrhne teraz opozícia, chce to ako bič na koalíciu, potom to o štyri roky navrhne, ja neviem, nová vláda zas to bude chcieť ako... alebo opozícia zas bič možno na vás. Aby to celé fungovalo, tak sa treba spojiť, koalícia a opozícia, urobiť taký návrh, aby nemal retroaktívnu účinnosť. Jednoducho už čo sa stalo za tie desaťročia, stalo sa. A aby to malo účinnosť iba na tých nových politikov. Všetci dávame teraz nejaké daňové priznania, priznáva sa tam nejaký majetok. Za štyri, za 10, za 40 rokov nech sa zhodnotí, ako som to získal. Jedine takto to bude fungovať. A kto potom bude, ako budú preukazovať pôvod majetku napríklad noví majitelia strategických podnikov, elektrárne, plynárne a tak ďalej, keď to dostali zadarmo, keď tam boli... alebo skoro zadarmo, keď tam boli silné podozrenia z korupcie rovnajúce sa istote, keď sa vyplácali dve miliardy korún za privatizačných poradcov, kde poradila privatizačná poradenská firma vybrať jedného účastníka z jedného a tak ďa... (Prerušenie vystúpenia časomerom.)
9. schôdza NR SR - 12.deň - B. popoludní
Dátum: 2024-02-20
Poslanec: Ľupták, Pavel (SNS)
Druh vystúpenia: Vystúpenie s faktickou poznámkou

110. Pani Remišová, určite nebudem spochybňovať, že tento návrh zákona myslíte úprimne, len mám niekoľko otázok. Prečo za vašej bývalej vlády sa to nedotiahlo do konca? Mali ste na to v podstate štyri roky, keď rátam aj Hegerovu vládu, aj Ódorovu vládu, takže to asi neni také zložité. A zákon o preukazovaní majetku je určite potrebný, alebo fungujúci zákon o preukazovaní pôvodu majetku. A nerozumel som, prečo na začiatku, pravdepodobne pre verejnosť, musíme nakopať do premiéra Roberta Fica, lebo Robert Fico býval v nejakom prenajatom byte a tak ďalej. Vy viete lepšie ako ja, že Robert Fico je v podstate v politike viac ako 30 rokov a jeho príjmy sú nadštandardné, takže o čom sa tu vlastne bavíme. Nechcem mu teraz akože robiť advokáta. Je potrebné ten zákon urobiť tak, aby z toho nebola obyčajná šikana a hádzanie polien pod nohy bežným politikom. Hej, ja som teraz akože krátko nový politik, vybavoval som si výmenu starého autíčka 15-ročného za nové na lízing, urobil som to naschvál na začiatku obdobia, aby mi o rok, o dva, keby som to urobil, niekto nevyčítal, aha, to si kúpil za nakradnuté, ale keďže už som politicky exponovaná osoba, 10 dní trvá schvaľovanie lízingu. Obyčajná akontácia nejakých 14-15-tisíc eur. Desať dní, preverovanie na mraky, nie je to tak... ako neni je normálne celkom. A ešte by som dal krátku poznámku, spomínali ste, že sa prevádza na tých blízkych, blízke osoby. Čo takto prevod pána Matoviča majetku na Pau... (Prerušenie vystúpenia časomerom.)
39. schôdza NR SR - 9.deň - B. popoludní
Dátum: 2025-09-23
Poslanec: Luščíková, Darina (PS)
Druh vystúpenia: Vystúpenie s faktickou poznámkou

Pán predsedajúci, ďakujem za slovo. Pán kolega Štefunko, rozprával si o zdravotných odvodoch, o tom, že je tragédia, že do takéhoto zdravotníctva má sa naliať viacej peňazí, alebo že si toto to zdravotníctvo nezaslúži, alebo ako to povedať, len omyl je ten, že ak oni chcú konsolidovať, tak tie peniaze nepôjdu absolútne do zdravotníctva, ale pôjdu na nejakú neadresnú pomoc, na tie helikoptérové rozdávačky peňazí, ktoré oni populisticky nasľubovali. A toto je úplne jasné, že tieto peniaze nepôjdu do zdravotníctva. To znamená, že to, čo sa vyberie od ľudí na to, aby bolo zdravotníctvo lepšie, do zdravotníctva vôbec nepôjde. Ty si hovoril aj o tom, že sa znižuje štandard malým a stredným podnikateľom, s tým sa absolútne nedá že nesúhlasiť, ozývajú sa aj profesné organizácie, živnostenské komory, ktoré sa zastávajú malých a drobných živnostníkov, a presne hovoria o tom, čo my tu hovoríme už od rána, že absolútne sa zastaví ekonomická činnosť dôchodcov, žien na materských dovolenkách a ostatných zamestnancov, ktorí si potrebujú privyrábať takto k týmto svojim nízkym platom. Čo je ešte aj dosť tragické a v čo vyzývajú, tak vlastne keď malý zamestnávateľ má dvoch-troch zamestnancov a bude musieť platiť na péenke o štyri dni viacej bez toho, aby ste mu urobili nejakú úľavu na tých odvodoch, bude stále platiť rovnako na odvodoch, ale zamestnancom svojim bude platiť oveľa viac. Vy chodíte vôbec po tých perifériách? Tvárite sa, že áno. Vy vidíte, aké sú tam podmienky, že tam už niekto nepodniká, že tam už nevie nikto nikoho zamestnať, pretože nedokáže za minimálnu mzdu tam zaplatiť ľudí a teraz ešte im dávate dýku do chrbta s tým, že musia zaplatiť za marodky viacej? To je ako dosť nehorázne a ja sa stotožňujem s tým návrhom, čo nám poslala, teraz nemám tu rýchlo, ale nejaká živnostenská komora, aby ste oslobodili alebo pomohli malým, tým najmenším zamestnávateľom, možno do päť-desať zamestnancov, aby nemuseli platiť tú marodku tých štrnásť dní, ale len nejakých desať, ako to bolo doteraz... (Prerušenie vystúpenia časomerom.)